c: text/html

text:
MOKAPO YA MINEI
Yesu Klisto azali nani?
Mokumba nini oyo kaka Yesu nde azali na yango?
Ye autaki wapi?
Azalaki moto ya ndenge nini?
EZALI na ebele ya bato oyo bayebani mingi na mokili. Basusu bayebani mingi na bisika bafandi, na engumba to na ekólo na bango. Basusu bayebani na mokili mobimba. Nzokande, koyeba nkombo mpamba ya moto moko oyo ayebani mingi elakisi te ete oyebi ye malamu. Elakisi mpe te ete oyebi malamu bomoi na ye mpe bizaleli na ye.
2 Bipai nyonso na mokili, bato basilá koyoka ata mwa lisolo moke oyo etali Yesu Klisto, atako azalaki awa na mokili eleki sikoyo mbula soki 2 000. Atako bongo, mingi bayebi malamu te soki Yesu azalaki mpenza nani. Basusu balobaka ete azalaki moto moko boye ya malamu. Mpo na basusu, azalaki mosakoli lokola basakoli nyonso. Nzokande, basusu bakanisaka ete Yesu azali Nzambe mpe esengeli kosambela ye. Ezali mpenza bongo?
3 Esengeli oyeba Yesu malamu. Mpo na nini? Mpamba te Biblia elobi ete: “Oyo elakisi bomoi ya seko, báyekola koyeba yo, Nzambe kaka moko ya solosolo, mpe moto oyo yo otindaki, Yesu Klisto.” (Yoane 17:3) Ɛɛ, koyeba Yehova Nzambe mpe Yesu Klisto malamu ekoki kosala ete moto azwa bomoi ya seko na paladiso awa na mabelé. (Yoane 14:6) Longola yango, Yesu apesi ndakisa oyo eleki malamu na ndenge moto asengeli kozala mpe na ndenge ya kofanda na bato. (Yoane 13:34, 35) Na mokapo ya liboso ya buku oyo, tolobelaki mateya ya solo na ntina na Nzambe. Sikoyo, tótala oyo Biblia ezali mpenza koteya mpo na Yesu Klisto.
MASIYA OYO ALAKAMAKI
4 Ebele ya bambula liboso Yesu abotama, Biblia esakolaki ete Nzambe akotinda moto moko aya mpo na kozala Masiya, to Klisto. Titre “Masiya” (oyo euti na liloba moko ya Liebele) ná titre “Klisto” (oyo euti na liloba moko ya Grɛki) nyonso mibale elimboli “Mopakolami.” Nzambe akopakola Ye oyo alakamaki, elingi koloba akopona ye mpo azwa esika moko ya lokumu koleka. Na mikapo mosusu ya buku oyo, tokoyekola makambo mosusu oyo etali mokumba monene ya Masiya kati na kokokisama ya bilaka ya Nzambe. Tokoyeba mpe mapamboli oyo Yesu akoki kopesa biso banda sikoyo. Nzokande, liboso Yesu abotama, na ntembe te bato mingi bazalaki komituna, ‘Nani akozala mpenza Masiya?’
5 Na siɛklɛ ya liboso ya ntango na biso (T.B.), bayekoli ya Yesu, moto ya Nazarete, bandimaki na motema moko ete Yesu azali Masiya oyo asakolamaki. (Yoane 1:41) Simona Petelo, moko ya bayekoli na ye, ayebisaki ye polele ete: “Ozali Klisto.” (Matai 16:16) Kasi, nini endimisaki bayekoli wana—mpe nini ekoki kondimisa biso—ete Yesu azali mpenza Masiya oyo alakamaki?
6 Basakoli ya Nzambe oyo bazalaki na bomoi liboso Yesu abotama basakolaki makambo mingi etali Masiya. Makambo yango nde esengelaki kosalisa bato mosusu báyeba Masiya yango. Mpo na kokanga ntina ya likanisi yango, tokoki kopesa ndakisa oyo: Kanisá ete basɛngi yo okende kozwa moto moko oyo omoná naino te, na esika bazelaka motuka, to na gare to mpe na libándá ya mpɛpɔ, epai bato bazali mingi. Na ntembe te, soki bayebisi yo mwa makambo etali moto yango, ekosalisa yo mingi, boye te? Ndenge moko mpe, Yehova asalelaki basakoli oyo bakomaki mikanda mosusu ya Biblia mpo na koyebisa biso makambo mingi na ntina na mosala oyo Masiya akosala mpe makambo oyo akokutana na yango na bomoi na ye. Kokokisama ya ebele ya bisakweli yango esengelaki kosalisa bato ya sembo báyeba ye malamumalamu.
7 Tózwa bandakisa mibale mpamba. Ya liboso, mbula koleka 700 liboso likambo yango esalema, mosakoli Mika asakolaki ete Ye oyo alakami akobotama na Beteleme, engumba moko moke na mokili ya Yuda. (Mika 5:2) Yesu abotamaki mpenza wapi? Epai mosusu te, kaka na engumba yango mpenza! (Matai 2:1, 3-9) Ya mibale, bankama ya bambula liboso, esakweli oyo ezali na Danyele 9:25 eyebisaki mbula mpenza oyo Masiya akomonana—mobu 29 ya ntango na biso.* Kokokisama ya bisakweli yango mpe ya bisakweli mosusu emonisi ete Yesu azali Masiya oyo alakamaki.
8 Likambo mosusu oyo emonisaki ete Yesu azali Masiya eyaki komonana polele pene na nsuka ya mobu 29 T.B., mbula oyo Yesu akendeki kozwa batisimo epai ya Yoane Mobatisi na Ebale Yolodani. Yehova alakaki Yoane ete akopesa ye elembo oyo ekosalisa ye ayeba Masiya. Yoane amonaki elembo yango ntango abatisaki Yesu. Biblia elobi ete likambo yango esalemaki boye: “Nsima ya kobatisama, Yesu na mbala moko abimaki na mai; mpe, talá! likoló efungwamaki, mpe amonaki elimo ya Nzambe ezali kokita lokola ebenga koyáká likoló na ye. Talá! Ezalaki lisusu na mongongo moko uta na likoló oyo elobaki ete: ‘Oyo azali Mwana na ngai, molingami, oyo nandimi.’” (Matai 3:16, 17) Nsima ya komona likambo oyo esalemaki mpe koyoka mongongo wana, Yoane azalaki na ntembe ata moko te ete Yesu atindamaki na Nzambe. (Yoane 1:32-34) Ntango kaka elimo ya Nzambe, to nguya oyo asalaka na yango mosala, ekitelaki Yesu na mokolo wana, akómaki Masiya, to Klisto, ye oyo aponami mpo na kozala Motambwisi mpe Mokonzi.—Yisaya 55:4.
9 Kokokisama ya bisakweli ya Biblia mpe litatoli ya Yehova Nzambe ye moko emonisi polele ete Yesu azali Masiya oyo alakamaki. Kasi esuki wana te; Biblia ezali kopesa biyano na mituna mosusu mibale ya ntina oyo etali Yesu Klisto: Ye autaki wapi, mpe azalaki moto ya ndenge nini?
YESU AUTAKI WAPI?
10 Biblia elobi ete Yesu azalaki na likoló liboso aya awa na mabelé. Mika asakolaki ete Masiya akobotama na Beteleme mpe alobaki ete bomoi na Ye ebandaki ‘uta kalakala.’ (Mika 5:2) Mbala mingi, Yesu ye moko azalaki koloba ete azalaki na likoló liboso abotama moto. (Yoane 3:13; 6:38, 62; 17:4, 5) Kuna na likoló azalaki ekelamu ya elimo mpe azalaki na boyokani ya ndenge mosusu elongo na Yehova.
11 Yesu azali Mwana ya Yehova oyo alingaka mingi mpenza—mpe ezali na ntina moko ya solosolo oyo alingaka ye bongo. Abengami “mwana ya liboso na bozalisi nyonso,” mpamba te ye nde Nzambe akelaki liboso.# (Bakolose 1:15) Ezali na eloko mosusu oyo ezali kokesenisa Mwana yango na bikelamu mosusu. Azali ‘Mwana mobotami-se-moko.’ (Yoane 3:16) Yango elingi koloba ete kaka Yesu nde akelamaki mpenza na mabɔkɔ ya Nzambe ye moko. Lisusu, Nzambe asalelaki Yesu mpo na kokela biloko mosusu nyonso. (Bakolose 1:16) Yesu abengami mpe “Liloba.” (Yoane 1:14) Yango elakisi ete azalaki molobeli ya Nzambe, na ntembe te azalaki koyebisa maloba mpe malako ya Tata epai ya bana na Ye mosusu, bikelamu ya elimo mpe bato.
12 Mwana ya liboso yango akokani na Nzambe, ndenge bato mosusu bakanisaka? Biblia elobi bongo te. Ndenge tomoni na paragrafe oyo eleki, Mwana akelamaki. Na yango, ezali komonana polele ete azali na ebandeli; nzokande, Yehova Nzambe azali na ebandeli te, azali mpe na nsuka te. (Nzembo 90:2) Mwana mobotami-se-moko ameká ata komeka te komikokanisa na Tata na ye. Biblia ezali koteya polele ete Tata aleki Mwana. (Yoane 14:28; 1 Bakolinti 11:3) Kaka Yehova nde azali ‘Nzambe Mozwi-ya-Nguya-Nyonso.’ (Genese 17:1) Yango wana, ezali na moto moko te oyo akokani na ye.%
13 Yehova afandaki elongo na Mwana na ye ya liboso bamiliare ya bambula—kala mpenza liboso akela likoló oyo etondi na minzoto mpe mabelé. Na ntembe te, balinganaki mingi! (Yoane 3:35; 14:31) Mwana yango ya bolingo azalaki mpenza lokola Tata na ye. Yango wana, Biblia elobi ete azali “elilingi ya Nzambe oyo amonanaka te.” (Bakolose 1:15) Ndenge kaka mwana ya moto akoki kozala lokola tata na ye na makambo mwa mingi, Mwana yango mpe amonisaki bizaleli mpe bomoto ya Tata na ye.
14 Mwana mobotami-se-moko ya Yehova andimaki kolongwa na likoló mpe koya awa na mabelé mpo na kozala moto. Kasi, ntango mosusu okomituna, ‘Ndenge nini ekelamu ya elimo ekokaki kobotama moto?’ Mpo likambo yango esalema, Yehova asalaki likamwisi. Azwaki bomoi ya Mwana na ye ya liboso kuna na likoló mpe atyaki yango na libumu ya Maria, elenge mwasi moko Moyuda oyo ayebaki naino mibali te. Zemi yango eutaki na mobali te. Yango wana, Maria abotaki mwana moko ya kokoka mpe apesaki ye nkombo Yesu.—Luka 1:30-35.
YESU AZALAKI MOTO YA NDENGE NINI?
15 Makambo oyo Yesu alobaki mpe oyo asalaki ntango azalaki awa na mabelé ezali kosalisa biso tóyeba ye malamu. Longola yango, tozali koyeba Yehova malamu na nzela ya Yesu. Na ndenge nini? Kobosana te ete Mwana yango azali mpenza lokola Tata na ye. Yango wana, Yesu alobaki na moyekoli na ye moko ete: “Moto oyo amoni ngai amoni mpe Tata.” (Yoane 14:9) Mikanda minei ya Biblia oyo ebengami Baevanzile—Matai, Malako, Luka, mpe Yoane—elobeli makambo mingi ya bomoi, mosala mpe bizaleli ya Yesu Klisto.
16 Yesu ayebanaki mingi lokola “Moteyi.” (Yoane 1:38; 13:13) Azalaki koteya nini? Nsango oyo azalaki koteya mingi mpenza ezali “nsango malamu ya bokonzi”—elingi koloba, Bokonzi ya Nzambe, guvɛrnema ya likoló oyo ekoyangela mabelé mobimba mpe ekopesa bato ya botosi mapamboli ya seko. (Matai 4:23) Nkolo-nsango yango nani? Yesu ye moko alobaki boye: “Oyo nazali koteya ezali ya ngai te, kasi ya moto oyo atindaki ngai,” elingi koloba Yehova. (Yoane 7:16) Yesu ayebaki ete Tata na ye alingi bato báyoka nsango malamu ya Bokonzi na ye. Na Mokapo 8, tokoyeba malamumalamu Bokonzi ya Nzambe mpe mosala oyo yango ekosala.
17 Epai wapi Yesu azalaki koteya? Na bisika nyonso oyo azalaki kokuta bato—na bandako na bango, na bamboka, na bingumba mpe na bazando. Yesu azalaki kozela te ete bato báya epai na ye. Ye moto azalaki kokende kokutana na bango. (Malako 6:56; Luka 19:5, 6) Mpo na nini Yesu amipesaki mobimba bongo mpe apesaki ntango na ye mingi na mosala ya kosakola mpe koteya? Mpo Nzambe alingaki ete asala bongo. Yesu azalaki ntango nyonso kosala mokano ya Tata na ye. (Yoane 8:28, 29) Kasi ezalaki mpe na likambo mosusu oyo ezalaki kotinda Yesu asakola. Azalaki koyokela ebele ya bato oyo bazalaki koya epai na ye mawa. (Matai 9:35, 36) Bakonzi ya mangomba na bango, oyo basengelaki koteya bango solo na ntina na Nzambe mpe mikano na ye, bazalaki kotyela bango likebi te. Yesu ayebaki ete bato bazali na mposa makasi ya koyoka nsango ya Bokonzi.
18 Yesu azalaki moto ya boboto mpe ya bolingo, azalaki mpe koyokela basusu mawa. Yango wana, ezalaki mpasi te kosolola na ye mpe azalaki moto malamu. Ata mpe bana mike bazalaki kosepela kozala esika moko na ye. (Malako 10:13-16) Yesu azalaki kopona bilongi te. Ayinaki kanyaka mpe makambo oyo ezali sembo te. (Matai 21:12, 13) Azalaki kopesa basi kilo; nzokande, ntango azalaki awa na mabelé, bato bazalaki kopesa basi limemya mingi te mpe bazalaki kopekisa bango makambo mingi. (Yoane 4:9, 27) Yesu azalaki na komikitisa ya solosolo. Kutu, mokolo moko asukolaki bantoma na ye makolo, nzokande yango ezalaki mosala ya bangamba mpenza.
19 Yesu azalaki kotyela bamposa ya basusu likebi. Azalaki komonisa yango mingimingi ntango azalaki kobikisa bato na ndenge ya likamwisi, na lisalisi ya elimo ya Nzambe. (Matai 14:14) Na ndakisa, moto moko ya maba ayaki mokolo moko epai na ye mpe alobaki ete: “Soki olingi, okoki kokómisa ngai pɛto.” Yesu ayokaki lokola nde mpasi ya moto yango ezali ya ye. Ayokaki mawa; yango wana, asembolaki lobɔkɔ, asimbaki ye mpe alobaki boye: “Nalingi. Kómá pɛto.” Mbala moko, moto yango abikaki! (Malako 1:40-42) Okanisi ete moto yango ayokaki ndenge nini?
ATIKALAKI SEMBO TII NA NSUKA
20 Yesu atosaki Nzambe na bosembo mpenza, apesaki ndakisa oyo eleki malamu na likambo yango. Ezala akutanaki na makambo, na botɛmɛli to na mpasi ya ndenge nini, atikalaki sembo epai ya Tata na ye ya likoló. Yesu aboyaki masɛnginya ya Satana na motema moko, mpe alongaki. (Matai 4:1-11) Na ntango moko boye, bandeko na ye mosusu bazalaki kondimela ye te; kutu, bazalaki koloba ete “abɛli motó.” (Malako 3:21) Kasi, Yesu alandaki bango te; atikaki te kosala mosala ya Nzambe. Atako afingamaki mpe atyolamaki, azalaki kaka komipekisa; ata mbala moko te amekaki kosala banguna na ye mabe.—1 Petelo 2:21-23.
21 Yesu atikalaki sembo tii na liwa—liwa moko ya nsɔmɔ mpe ya mpasi na mabɔkɔ ya banguna na ye. (Bafilipi 2:8) Talá naino makambo oyo basalaki ye na mokolo ya nsuka ya bomoi na ye awa na mabelé. Bakangaki ye, batɛmwɛ ya lokuta bafundaki ye, bazuzi ya sembo te bakweisaki ye na likambo, ebele ya bato batyolaki ye mpe basoda banyokolaki ye. Ntango azalaki na nzete oyo babakaki ye na nsɛtɛ, liboso akata motema, agangaki ete: “Ekokisami!” (Yoane 19:30) Kasi, na mokolo ya misato nsima ya liwa na ye, Tata na ye ya likoló asekwisaki ye mpe azongaki lisusu ekelamu ya elimo. (1 Petelo 3:18) Nsima ya mwa bapɔsɔ, azongaki na likoló. Kuna, “afandaki na lobɔkɔ ya mobali ya Nzambe” mpe azelaki Nzambe atya ye mokonzi.—Baebele 10:12, 13.
22 Bosembo ya Yesu tii na liwa ebotaki mbuma nini? Liwa ya Yesu epesi biso likoki mpenza ya kozala na bomoi ya seko na paladiso awa na mabelé, ndenge Yehova alingaki banda na ebandeli. Na ndenge nini? Mokapo oyo elandi ekolobela likambo yango.
OYO BIBLIA ETEYAKA
- Bisakweli oyo ekokisamá mpe litatoli ya Nzambe ye moko emonisi ete Yesu azali Masiya, to Klisto.—Matai 16:16.
- Ebele ya bambula liboso Yesu aya awa na mabelé, azalaki ekelamu ya elimo kuna na likoló.—Yoane 3:13.
- Yesu azalaki moteyi, moto ya boboto mpe ya bolingo, mpe azalaki ndakisa malamu na likambo etali kotosa Nzambe na makambo nyonso.—Matai 9:35, 36.
* Mpo na kozwa ndimbola ya esakweli ya Danyele oyo ekokisamaki epai ya Yesu, talá Apɛndisi.
# Babengaka Yehova Tata mpo azali Mozalisi. (Yisaya 64:8) Babengaka Yesu Mwana ya Nzambe mpo Nzambe nde akelaki ye. Mpo na ntina wana kaka, babengaka bikelamu mosusu ya elimo bana ya Nzambe, ná Adama mpe.—Yobo 1:6; Luka 3:38.
% Soki olingi koyeba makambo mosusu oyo emonisi ete Mwana ya liboso akokani na Nzambe te, talá Apɛndisi.
Mituna ya boyekoli
1, 2. (a) Mpo na nini koyeba nkombo mpamba ya moto moko oyo ayebani mingi elakisi te ete oyebi ye malamu? (b) Makanisi nini bato bazalaka na yango mpo na Yesu?
3. Mpo na nini esengeli oyeba Yesu malamu?
4. Titre “Masiya” ná “Klisto” elimboli nini?
5. Bayekoli ya Yesu bandimaki na motema moko ete azali nani?
6. Pesá ndakisa moko mpo na komonisa ndenge oyo Yehova asalisi bato ya sembo báyeba Masiya.
7. Wapi bisakweli mibale kati na oyo ekokisamaki epai ya Yesu?
8, 9. Mokolo ya batisimo ya Yesu, likambo nini emonisaki polele ete azali Masiya?
10. Biblia elobi nini mpo na bomoi oyo Yesu azalaki na yango liboso aya awa na mabelé?
11. Ndenge nini Biblia emonisi ete Yesu azali Mwana ya Yehova oyo Yehova alingaka mingi mpenza?
12. Ndenge nini toyebi ete Mwana ya liboso akokani na Nzambe te?
13. Biblia elingi mpenza koloba nini ntango elobi ete Mwana azali “elilingi ya Nzambe oyo amonanaka te”?
14. Ndenge nini Mwana mobotami-se-moko ya Yehova abotamaki moto?
15. Mpo na nini tokoki koloba ete tozali koyeba Yehova malamu na nzela ya Yesu?
16. Nsango nini Yesu azalaki koteya mingi mpenza, mpe epai wapi mateya na ye eutaki?
17. Epai wapi Yesu azalaki koteya, mpe mpo na nini amipesaki mobimba na koteya basusu?
18. Wapi bizaleli ya Yesu oyo esepelisi yo mingi koleka?
19. Wapi ndakisa oyo emonisi ete Yesu azalaki kotyela bamposa ya basusu likebi?
20, 21. Na ndenge nini Yesu apesaki ndakisa oyo eleki malamu na likambo etali kotosa Nzambe na bosembo mpenza?
22. Bosembo ya Yesu tii na liwa ebotaki mbuma nini?

robotstxt: allowed

filter: keep


text:
Boyókani bwa Sika
Boyókani bwa Sika tǒ Kondimana na Sika (na ligresi :Ἡ Kaιvὴ Aιaθήkn / Hê Kainề Diathếkê) ezalí makomi mánsɔ maye matali bomɔi bwa Yésu mpé ebandeli ya boklísto tǒ boyókani bwa sika eye endimami lokóla sɔ̂lɔ na boyambi bwa baklísto.
Minkandá na Boyókani bwa Sika / Kondimana na Sika[kokoma]
- Nsango Malamu ya Matai / Matié
- Nsango Malámu ya Malako / Marko
- Nsango Malámu ya Luka
- Nsango Malámu ya Yowane / Yoane
- Misálá mya Bantómá
- Mokandá na Baloma / ba-Romén
- Mokandá mwa yambo na Bakolinti / ba-Korentien
- Mokandá mwa míbalé na Bakolinti / ba-Korentien
- Mokandá na Bagalatia / ba-Galate
- Mokandá na Baefese / ba-Evezien
- Mokandá na Bafilipi / ba-Filipien
- Mokandá na Bakolose / ba-Kolosien
- Mokandá mwa yambo na Batesaloniki / ba-Tesalonisien
- Mokandá mwa míbalé na Batesaloniki / ba-Tesalonisien
- Mokandá mwa yambo na Timoté
- Mokandá mwa míbalé na Timoté
- Mokandá na Tito / Tite
- Mokandá na Filemona / Filemon
- Mokandá na Baebele / ba-Ebré
- Mokandá na Yakobo / Jake
- Mokandá mwa yambo na Petelo / Piere
- Mokandá mwa míbalé na Petelo / Piere
- Mokandá mwa yambo na Yoane
- Mokandá mwa míbalé na Yoane
- Mokandá mwa mísáto na Yoane
- Mokandá na Yuda
- Emoniseli / Koyébisa Sékélé


text:
Sala bandenge oyo tango ya lisalisi ozo luka.
· Sala bosengi ya molongo tango okozala koluka lisalisi yayo kaka.
· Telephone—benga 703-594-2168. Okoyoka enregistrement ekopesa yo mbote na anglais. Bongo otika maloba nayo sima ya tonalité. Mobongoli akosalisa biso pona kopesa eyano.
· Yo moko mei—kende na kelasi ya mwana nayo. Eyebani ete moto alobaka monoko nayo akozala te. Kasi mosali akosalela tableau na mituna pona kozwa maloba nayo.
Na batango nioso, bakosenga yo opesa bango oyo:
o Kombo nayo pe kombo ya mwana nayo;
o Sikola ya mwana nayo, nivo ya kelasi, pe kombo ya molakisi ya mwana;
o Kombo ya moto to mosala ya moto olingi kosolola na ye, pe kombo ya likambo bokosola; pe
Numelo ya telphone pe tango oyo bakoki kobenga yo


text:
Wikipedia:Lisanga ya bayángeli
Mbote na bino,
Nazali na makambo mibale ya kotalisa :
1. Soki tolingi tosala Enclyclopédie ya liboso na lingala, esengeli to pona lingala nini tolingo pona kosolola. Toyebi ete lokola mitindo mizali te, lingala e keyi mbangu mpenza mpe ekomi ba ndenge ebele, tozali na lingala ya Makanza mpe lingala oyo ezali kolobama na mboka mobimba, mpe azali mosika te na oyo ya Congo-Brazza. Lingala ya liboso ezali mpasi mingi mpe ba mingi toyebi yango te, ba oyo bayebi yango baza nde moke koleka. Soki tolingi se koloba yango, toko kende mosika te. Tokoki mpe kosalela nyonso mibale. Tosangisa yango mpo tosala lokota ya makasi.
2. Kokoma lingala ya Makanza na Olodinatele (ordinateur) ezali mpasi mingi mpona ba klavue (clavier) ezali te mpe ekobima lelo te. Nakasi mpona nga, esengeli toloba lingala oyo ya pete, oya bato nyonso bayebi mpe oyo eza pete pona kokoma soki te tokokende mosika te.
Nalingi mpe nakoma Mokengeli, nto Adiminisatele (Administrateur).
Popol KAYEMBE --Popol Kayembe2 28 máyí 2008 à 00:14 (rajouté --Etienne (Bombo) 28 máyí 2008 à 15:30 (UTC)


text:
Palemá
Palemá ezalí esíká mpé lisangá lya bantómá ba bǎna-mbóka bapɛ́saka makanisi libosó ’te bapɔ́na mangó lokóla mibéko mya kokamba letá mpé ekólo. Esálaka na bokonzi bwa mibéko.
Nkómbó « palemá » eútí parlement o lifalansé.
Palemá eúlaka bǎna-mbóka, kasi mpé ekokí koúla bitúká bya lisangá lya bitúká. Palemá ekokí kozála na ndéngé íbalé :
- palemá ya ndáko yɔ̌kɔ́, eye ekelí mpé endími mobéko mwa sika.
- palemá ya ndáko íbalé, ndáko yɔ́kɔ ya bokeli mibéko mpé ndáko esúsu ya bobɔngisi mibéko, esengélí ndáko íbalé indimí mobéko mwa sika.
Tálá mpé[kokoma]
O libándá[kokoma]
- Bureau de la traduction du Canada (Biló ya bobóngoli minkandá na nkóta isúsu ya guvɛnɛmá ya Canada), Maloba ma Afríka matálí nzelá ya misálá na palemá, 2010.


text:
Gabon: Ora esatta nelle più importanti città
Libreville - Port-Gentil - Franceville - Oyem - Tchibanga - Mouila - Moanda - Lambaréné - Koulamoutou - Makokou - Mitzic - Bitam - Omboué - Okondja - Ndjolé - Mounana - Mimongo - Mbigou - Mayumba - Lékoni - Lastoursville - Gamba - Fougamou - Cocobeach - Booué - Alembé - Akounilen - Akondjo - Akok - Akiéni - Adzap - Zoulameyong - Zoula - Tsogni - Tsingué - Sindara - Setté Cama - Petit Loango - Oyam - Oyabe - Owendo - Nzonguebourg - Nzamaligué - Ntoum - Nkoltang - Nkolabona - Nkok - Ndendé - Mvadi - Mougambi - Momo - Minvoul - Mikouya - Mékambo - Médouneu - Mbonha - Malaba - Malaba - Mahouna - Lingoye - Lébamba - Lalara - Kougouleu - Iboundji - Guidouma - Ganzi - Étéké - Ékouata - Ekata - Donguila - Denis - Bikélé - Bifoun - Bélinga - Ayem - Anzem - Anonébéré - Bakoumba - Sahoué - Ngouassa Mabounda


text:
Nazali komona bomoi na ngai ntina te
—Lingomba, Nzambe, to Biblia ekoki kosalisa ngai?
Eyano ya Biblia
Ɛɛ. Biblia, buku moko ya kala oyo etondi na bwanya, epesi biyano na mituna minene oyo bato bamitunaka mpo na bomoi, mpe ekoki kosalisa yo omiyoka malamu mpe omona ete bomoi na yo ezali na ntina. Talá mwa mituna oyo Biblia epesi biyano.
Mozalisi azalaka? Biblia elobi ete Nzambe ‘azalisaki biloko nyonso.’ (Emoniseli 4:11) Lokola Nzambe azali Mozalisi na biso, ayebi nini tosengeli na yango mpo tómiyoka malamu mpe tómona ete bomoi na biso ezali na ntina.
Nzambe akipaka ngai? Biblia emonisi ete akimaka bato te; elobi nde ete Nzambe “azali mosika te na mokomoko na biso.” (Misala 17:27) Akipaka makambo oyo ekómelaka yo mpe alingi kosalisa yo ozala na bomoi ya malamu.
—Yisaya 48:17, 18; 1 Petro 5:7.
Koyeba Nzambe ekoki mpenza kosalisa ngai nazala malamu? Nzambe akelá biso na mposa ya koyeba makambo ya Nzambe; tobotamaka na mposa ya koyeba ntina ya bomoi na biso. (Matai 5:3) Mpo na kokokisa mposa yango, tosengeli koyeba Mozalisi na biso mpe kokóma baninga na ye. Nzambe akosepela na milende oyo ozali kosala mpo na koyeba ye, mpo Biblia elobi: “Bópusana penepene na Nzambe, mpe ye akopusana penepene na bino.”
—Yakobo 4:8.
Bamilio ya bato bamoni ete kokóma moninga ya Nzambe ebongisi bomoi na bango mpe emonisi bango ete bomoi ezali na ntina. Atako bampasi na yo nyonso ekosila te soki oyebi Nzambe, bwanya oyo ezali na Biblia ekoki kosalisa yo
Ozala na esengo na libota.
Ofanda na kimya na basusu.
Oyeba kobunda na makambo lokola mitungisi, bobola, mpe maladi oyo eumeli mingi.
Mangomba mingi oyo basalelaka Biblia balandaka mpenza mateya na yango te. Kasi lingomba ya solo, oyo elandaka mpenza oyo Biblia elobi, ekosalisa yo oyeba Nzambe.


text:
Diplôme de Chancelavie Boketshou, la fille de Boketshou Wa Yambo….Suivez
8 comments
-
WAO! FELICITATIONS BOKETSU WA YAMBO!
OLAKISI QUE OZA UN PARENT RESPONSABLE!
NKOLO A PAMBOLA YO NA LIBOTA NAYO MOBIMBA!
-
Wa yambo longonya ,longonya Na maman wa yambo.
-
QUEL FELICITATION NA UN PAPA ILETTRE. JEUNE FEMME A MERITER NA EFFORT NA YE
MOKO. SOKI EZALAKI NETI TATA NA YE MBELE ABANDI KOFINGA BATU NA SALLE. AWA
NA EUROPE L’ETAT NDE AKAMATAKA BANA EN CHARGE PO NA BA ETUDES NA BANGO. LES
PARENTS N’Y SONT POUR RIEN. VOIR MEME J’AI TRES DES DOUTES QUE CETTE JEUNE
FEMME A GRANDIT CHEZ LA PERSONNE QUE VOUS FELICITER ICI DANS LE FACEBOOK.
EZALI EDUCATION ET EFFORT PERSONNEL YA JEUNE FEMME WANA PO A ATTEINDRE BA
OBJECTIFS NA YE. FELICITATION CHERE COMPATRIOTE NA EFFORT PERSONNEL NA YO.
-
liboso felicitation na bokesthu sima na muana boketshu combattant oyo azali kobundela mboka.werra collabo ndoki.pona kosukisa muana boketshu aleki.pona werra ateka mboka na bapaya.ingeta boketshu kitoko
-
Félicitations na mwana na Boketshu. Félicitations na mwana ya Werra Son. Mais ba congolais ebele baza tellement illétrés que bayebi meme pas soki diplôme eza nini. Vérite yango oyo : diplôme ya mwana ya Werra Son eza diplôme ya kosilisa kelasi ou bien ya mosala te. Atangi na “LA LUMIERE SCHOOL” na USA. Ezo pesa preparation na moto oyo alingi akota na college. Epesamaka na mutu oyo aza na education de base te, po azua ebandeli. Site nabango eza : www lalumiere.org. Soki oyebi anglais, okotanga na site nabango bakomi : La lumiere School provides a college preparatory education based in Character, scholarship and faith (La Lumiere School fournit une préparation collégiale basée sur le caractère, l’apprentissage et la foi). Donc kaka Werra nde akobenga yango diplôme. Mais c’est déjà bien asala eloko wana au lieu azala na bana ba illetre ou bien na diplôme ka kosomba na wenze lokola ye moko.
-
Yango yo valsa soki salva boooni ba explication Na makambu etali ata yo te? Makidi oyo esala mwana yango ekotaka nyongo esika Na bino? Yango boni!? Tika wa yambo asepela, yango likambo nini ? Ba l’autre la bazali kosepela tango mosusu basalisaki ye Na course ya makidi naye Na transport vite vite Na oyo ya baby ndombe po ye azalaka mapumbu malembele ndenge Bill Clinton ayembela ye. Po sisi sylvie aza sans esprit mawa pe aceintamaki quand?
-
Bon, intellectuel nioso ako sepela na image oyo. O zala Kabiliste ou pas, je presente mes sinceres felicitations na famille Boketshou et surtout a la demoiselle Chancelavie Boketshou. Bino ba cons – battufis bo landa pe exemple oyo.
-
Grand Muzombo, oui félicitations à la petite Chancelvie mais je ne suis pas fier d’elle au vu de son pourcentage, na mbula na ye azua 50%, eza mawa et honteux makasi, donc aza na gène ndambu ya… hérité de son père…et la petite fille est mal polie, elle insulte les autorités comme son père, elle croit rien qu’avec son maigre baccalauréat changer le grand Congo.


text:
One comment
-
Tozala un peu batu pe tozala ba oyo ba ko aider ndule na biso ekende liboso entre FERRE na Werrason eza Claire FERRE aleki na musika tolobaka verite werra akoka JB te alingi ameka FERRE mawa azo mela pema musique eza na époque ,basalaki temps na bango na JB lelo ekomi temps ya FERRE na FALLy c Claire totika polemique werra abeti na ye bien mais FERRE aleki c ca la musique Jackson toyeba ye yemoko po azala grand chanteur comme JHONY HALLDAY c Claire jamais okoyoka na ba nzembo ya Jackson aloba guy Lela, donc FERRE toujours likolo oh oh oh


text:
Pusaná penepene na Yehova
Nzambe azali kosɛnga yo opusana penepene na ye. Na lisalisi ya Biblia, buku oyo ekomonisa yo ndenge oyo okoki kosala yango.
Maloba ya ebandeli
Okoki kokóma na boyokani makasi ná Yehova Nzambe, boyokani oyo ekoki kobeba soki moke te.
MOKAPO 1
“Talá! Oyo Nzambe na biso”
Mpo na nini Moize atunaki nkombo ya Nzambe atako ayebaki yango?
MOKAPO 2
Okoki mpenza ‘kopusana penepene na Nzambe’?
Yehova Nzambe, Mozalisi ya likoló na nse, azali kobenga biso mpe apesi biso elaka.
MOKAPO 3
‘Yehova azali mosantu, mosantu, mosantu’
Mpo na nini Biblia ekokanisaka bosantu na kitoko?
ETENI 1
Azali na “makasi kati na nguya”
Na eteni oyo, luká koyeba nguya oyo Yehova azali na yango ya kokela, kobebisa, kobatela, kobongisa lisusu.
ETENI 2
“Alingi bosembo”
Na eteni oyo, luká koyeba ndenge oyo Nzambe asalaka ntango nyonso oyo ezali malamu, kozanga koponapona.
ETENI 3
“Azali na motema ya bwanya”
Na eteni oyo, tomoni ete bwanya ya Nzambe eleki mosika ata boyebi na ye oyo ezangi nsuka.
ETENI 4
“Nzambe azali bolingo”
Na eteni oyo, luká koyeba ntina oyo bolingo ya Nzambe ezali ezaleli na ye oyo eleki bizaleli nyonso.
MOKAPO 31
‘Pusaná penepene na Nzambe, mpe ye akopusana penepene na yo’
Motuna nini eleki ntina osengeli komituna? Okopesa eyano nini?


text:
Mbɛbú
Mbɛbú tǒ bibɛbú bizalí biténi bíbalé ya misuni libosó lya monɔkɔ, bizalí mbɛbú ya likoló mpé mbɛbú ya nsé. Bizalí pɛtɛ, na bolɛmbú, mpé na bitaú. Bisálemaka mpɔ̂ na kolíya, mpɔ̂ na koyóka na kosímba, mpé mpɔ̂ na kosála koloba.
Biténi[kokoma]
Nzébi bakɛsɛnisaka ebɛbú ya nsé (Labium inferioris) na ebɛ́bú ya likoló (Labium superioris). Ebɛbú ya nsé elongobaní elekí ebɛbú ya likoló na bonɛ́nɛ. Lomposo la mbɛbú na lomposo losúsu, lomposo la mbɛbú lokɛ́, ntína lomposo la mbɛbú lozalí na bibaka 3 tǒ 5 nzókandé losúsu na bibaka 16. Ntína níni minsisá mibelé mya makilá mimɔ́nisamaka mpé mbɛbú izalí na langí motáné.
Lomposo la mbɛbú lozalí na nkunza tɛ́. na ebimisele ya botɔki tɛ́, mpé na ebimisele ya mafúta tɛ́. Ntína eye lozalí tɛ́ na bibáteli lomposo losúsu. Ndé lokaukaka míngi.


text:
Tunisia
Tunisia ezalí esé ya likoló ya Afríka.
Bato[kokoma]
Nkótá ya ekólo bazali bakiarabu, baberbere mpé batouareg. Nkótá ya letá ezali lifalansé. Dipanda ya Falansia na 20, Sanza ya Misato, 1956. Na Tunisia balobámí nkótá iyíké, liarabu mpé lifalansé.
Relijion káka ya Tunisia izalí islamu 99,2 %, boklísto 0,6 %, mpé boyúda 0,2 %.
Politíki[kokoma]
Mokonzi wa ekólo ezali Zine El abidin Ben Ali. Mokambi-Ekólo ya Republíki ya Tunisia bandá 20 sanza ya misato 1956 tíí 7 novembere 1987 ezalákí Habib Bourguiba. Nkómbó ya politíki ya Republíki ya Tunisia ezalí Destour socialiste demokratiki.
Mambí ma mabelé[kokoma]
Tunisia ezalí o Límbe mpé nsé ya Aljeria mpé Libiya. Tunis ezalí mbóka-mokonzi ya Republíki ya Tunisia.
Nkómbó ya sika ville ya tunisia. Tunis ezalí mbóka-mokonzi na bato 2 000 000.
Mosɔlɔ ya Tunisia ezalí Dinar ya Tunisia.
Engumba ya Tunisia[kokoma]


text:
Kanadá ezalí esé o ntéi ya Ameríka ya Nola. Mbóka-mokonzi ezalí Ottawa. Mani ya Kanadá ezalí mani ya Ingɛlɛ́tɛlɛ. Lifalansé mpé lingɛlɛsi mazalí nkótá ya Letá mpé lifalansé, lingɛlɛsi, lindiani (baindiani 370 000) mpé linuit (Bainuit 27 000) izalí nkótá ya bato ba Kanadá.
Kanadá ezalí esé ya míbalé na monɛ́nɛ o ntáká ya Mabelé o molɔ́ngɔ́ mobimba, nsima ya Rusia. Mpé ezalí na libóngo lilekí molaí na mabóngo o mbú Pasifíki, Artíki, mpé Atlantíki.
Bato sɔ́kí milioni 30 bavándaka o esé Kanadá o káti ya bituka (provinces) zómi mpé *territoires mísáto.
Bingumba binɛ́nɛ zómi na mísáto bizalí :


text:
Eyenga ya Mbótama tǒ Nɔ́ɛlɛ tǒ Nɔ́ɛli ezalí fɛ́ti ya mbótama ya Yézu Krísto.
LisapoModifier
O ntangu en mokonji wa Roma akonjaki lokola nyele ya Bayúda. Tibere, ye oyo mokonji atondi na lolendo, alingi kuyeba na solo akonjaki batu boni o nyele yayeye.
Atindi monkanda bipai binso, asengi boyo: «Batu banso bakende kupesa nkombo ya bango o mboka ya bateta ba bango.»
O mboka Nazarete Yozefu elongo na molongani wa yeye Maria babikaki. Batosaki sesepi monoko mwa mokonji. Batamboli.
Yakomaka bango o mboka Bɛtɛlɛmɛ baluki esika ya kulala, kasi bajwi te. Bakei kukumba bango o sopo ya ndako ya nyama.
Katikati ya butu Santa Maria aboti kuna mwǎná Yézu, Nzambé mpenza, Mokosolo wa batu.
Sasa anjelu asangeli nsango ese o bakengeli ba bakandoro bajalaki penepene kukengele mpata yabongo. Na nsima banjelu na kutanga te bayembi nzembo be, bango te: «Nkembo na Nzámbe o lora mpé o nse boboto na batu balámu.» Bakengeli bakamwi. Bakei noki kukembisa mwǎná Yézu.
Bakristu bakokundola o motema eyenga ena mokolo mwa 25 dɛsɛ́mbɛ.
Tálá mpéModifier
BúkuModifier
- Frères de Saint-Gabriel: Tokoyekola Lingala... Bondo, 1937.


text:
Mosala
Basali
- Mabongisami ya bato banso baye bazali na Lisanga ya Poto (EU/UE) to ya AELE ezali na mokano moye etali kotambola na linemia ya bato banso. Kati ya mokano moye ezali manaka pe mitindo miye bayokanaki. Pona bondimi dipolomi ya mboka mopaya esengeli.
- Pona batu baye bawuta ba mboka oyo nano etombwana te (Etats tiers / Drittstaaten), bakoki kosala na mboka ya Suisse obele na misala oyo esengi koyekola liboso (professions hautement qualifiées). Bakoki kozwa bango na misala kaka soki batu ya misala bazwami te na kati ya mboka ya Suisse to na ba mboka ya AELE/UE . Bakonzi ya misala nde ba sengeli kosala maye makoki mpo ete bato wana bazwa mikanda ya ndingisa ya misala. Na oyo etali mabongisami ya bondimi ya mapolomi (diplômes) etangami na mokanda ya Formation
Basali ya misala ya bango meyi
- Na mabongisami endimamaki kati ya mboka ya Suisse na Lisanga ya Poto (UE), batu baye bazali ya Lisanga ya Poto (EU/UE) to ya AELE bakoki kosala misala ya lifuta ya bango meyi.
- Kasi pona baye bawuta ba mboka etombwana nanu te, bango bakoki kosala misala na ndenge na bango moko kaka soki bazali na Buku C (Permis C) to mokanda oyo epesi bango ndingisa ya kovanda libela na mboka ya Suisse.
Basali baye basengeli kofutama
- Na bobangi ete basali bafutama na ndenge esengeli te (dumping salarial) to basala misala oyo eyebani na bakonzi ya mboka te (travail au noir), boyeyi ya basali na mboka ya Suisse esengelaka liboso kokokisa mabongisami manso maye masengeli.
- Soki ozali mosali otindami na mokonzi nayo ya mosala na bowutaka na ba mboka ya Lisanga ya Poto (UE) to ya AELE, luka liboso oyeba soki atosi mibeko ya Suisse. Pamba te soki atosi mibeko ya Suisse te, soki ozwami yo nde okofuta mabe naye nyonso.
Nzinga nzinga ya motuna : Ndingsia ya mosala , Bozangi mosala, Koluka mosala, Lingomba mpo bato ya mosala, Kokokana, Moto ya mosala awuti mboka mosusu


text:
Ndenge nini kimya ekokɔta na mokili?
Eyano ya Biblia
Bato bakolonga te kotya kimya awa na mokili; kimya ekokɔta nde na nzela ya Bokonzi ya Nzambe, guvɛrnema moko oyo ezali na likoló, oyo mokonzi na yango ezali Kristo Yesu. Talá elikya oyo Biblia epesi biso mpo na likambo yango.
Nzambe ‘
akosilisa bitumba tii na nsuka ya mabele,’ mpo na kokokisa elaka oyo apesaki ya kotya “
kimya na mabele na bato oyo ye andimi.”—Nzembo 46:9; Luka 2:14.
Bokonzi ya Nzambe ezali na likoló, kasi ekoyangela mabele mobimba. (Danyele 7:14) Lokola ekozala guvɛrnema kaka moko na mokili mobimba, ekolongola bolingo ya ekólo, mpo yango nde ebimisaka mabe mingi.
Yesu, Mokonzi ya Bokonzi ya Nzambe, abengami “
Nkumu ya Kimya,” mpe akosala ete ‘
kimya ezala na nsuka te.’—Yisaya 9:6, 7.
Bato oyo balingi kotika bitumba te bakokɔta na Bokonzi ya Nzambe te mpo “
molimo [ya Nzambe] eyinaka mpenza moto oyo alingaka mobulu.”—Nzembo 11:5; Masese 2:22.
Nzambe azali koteya basaleli na ye ndenge ya kofanda na kimya. Mpo na mosala oyo mateya yango ezali kosala, Biblia elobi ye: “
Bakotula mipanga na bango mpo ekóma bitimweli ya mabele mpe makɔnga na bango mpo ekóma makwangola ya kokata matiti. Ekólo moko ekotombola mopanga te mpo na kobunda na ekólo mosusu, bakoyekola mpe etumba lisusu te.”—Yisaya 2:3, 4.
Kobanda sikoyo, Nzambe azali kolakisa bamilio ya Batatoli ya Yehova na mokili mobimba ndenge ya kozala bato oyo batyaka kimya. (Matai 5:9) Atako tozali bato ya bikólo ekeseni mpe tofandi na mikili koleka 230, toboyaka kosimba mandoki mpo na kobundisa basusu.
Lelo, Batatoli ya Yehova bazali koyekola ndenge ya kofanda na kimya


text:
Nsango Malámu
Nsango Malámu mpé ebêngamaka Nsango Ndámu tǒ Nsango Elámu (mpé Evanjile na ligresi eὐaYYέλιov evangelion = nsango elámu), ezalí nkómbó óyo Yésu yě mɔ̌kɔ́ apɛ́sákí na nsango yě azalákí kotéya.[1]
Bato óyo batángaka mikandá ya Nsango Malámu, bayébí 'te mokandá ya Yoane ekɛsɛní míngi na óyo ya Matié, Marko mpé Luka. Epái na bangó, makambo míngi ezalí kokúkana mpénza. Boye tozalí komítúna mitúna ebelé : kokokana ya boye eútí wápi ? Bato óyo bakomákí yangó basálákí ndéngé níni ? Mpámba tɛ́ esíká mɔ̌kɔ́ tɛ́ bayébísí sɔ́kí mokomi-mokandá azalí náni.
Na ebandeli, bayékólí ya Yézu babandákí kosákola makambo óyo bamɔnákí mpé bayókákí : makámwisi óyo Yésu azalákí kosála, matéya na yě, mpé míngi mpénza ndéngé Yézu akúfákí mpé asékwákí.[2] Na káti ya mangómbá ya bakrísto batéyí ya Nsango Malámu bazalákí, moto na moto abandákí kosakola Nsango Malámu na ndéngé yě azalákí komɔ́na.
Bobɛ́lɛ́ nsima ya mwâ mobú, bakrísto basúsu babandí kokoma masoló yangó na mokandá. Kasi mikandá wâná ezalákí ndéngé mɔ̌kɔ́ tɛ́ : epái mosúsu bazalákí koyébisa míngi misála ya Yésu, epái mosúsu bazalákí kotingama míngi na maloba na yě.
Lisapo[kokoma]
Bato míngi na káti ya baye bayékólá Biblíya bamɔ́ní 'tè Marko azalí moto ya libosó óyo akomákí Nsango Malámu mobimba, pɛnɛpɛnɛ ya bamobú sɔ́kí 65.
Nsango Malámu ya Matié na óyo ya Luka ebimákí pɛnɛpɛnɛ ya bamobú sɔ́kí 85, ezalí kolanda makambo nyɔ́nsɔ́ óyo Marko akomákí. Kasi Matié ayébákí mpé mikanda mosúsu ya matéya ya Yésu ; basúsu bakanisi 'te mikandá wâná eútáká na ntóma Matié óyo bazalákí kobênga mpé Levi.[3] Nzókandé Luka atíyákí moléndé mpɔ̂ na kotúna bato baye bayébaki Yésu, atangákí mpé mikandá mosúsu óyo akutákí na káti ya ba-eklézya [4]
Sango Malamu ya Yoane ebimákí pɛnɛpɛnɛ ya mobú sɔ́kí 90.
Tala mpé[kokoma]
Babúku[kokoma]
- Boyokani ya sika pe banzembo ISBN 9966-40-110-5 SBRDC-ABU, 2000[5]
- Mokanda na Kondimana na Sika na nkolo na biso Yésu Masiya - Njembo ISBN 9966-40-112-1[6]


text:
Bondimi Nzambe
Na mboka Swissi, balingomba po na bondimi Nzambe ezali ebele. Kasi bato ebele bayebi lisusu esika nini yakokende po na bondimi Nzambe.
32% ya ba bana mboka bazali ba protestants, 31% bazali ba catholique, 2% bazali ba orthodoxe, 5% ba musulmans, 5% bazali na balingomba mosusu, 18.000 bazali ba juifs. Na mboka Swissi bato bandima Nzambe bazali 1.900.000.
Nzinga nzinga ya motuna : Balingomba ya Alévis , Boponi bondimi Nzambe na ndenge na yo, L’Etat mpe bondimi Nzambe, Mpako po na balingomba ya Nzambe, Kelasi mpe bondimi Nzambe, Mateya ya Nzambe, Balingomba ya ba Christu, themen/religion/islamische-glaubengemeinschaften, Balingomba ya ba yuda, Balingomba ya bouddha, Balingomba ya ba hindu, Makambo etali binzambi nzambi, Boyokani na kati ya balingomba ya bandimi Nzambe


text:
London Borough of Barking and Dagenham
Komini ya Barking and Dagenham asalelaka koleka 164.000 ya batu. Komini ya Barking and Dagenham ezali na monieli ya Londoni, na nordi ya mayi Thames, mpe na kati ya nzela M25. Ba komini ya pembeni ezali Newham, na epai moyi mokolalaka, Redbridge, na nordi mpe Havering, na monieli.
Komini ya Barking mpe Dagenham abonzelaka misala na mayo matali ndakesileli, elalelo ba ndako, misala na environement local, misala etali lingomba, planification ya botongeli, mpe mosolo moa elalelo. Komini asalaka mpe na ndambu ya mangomba ya place mpe ya ekolo mpo na kobunda na mikakatano lokola bobomi, kozanga, kozanga bosembo, isolement na lingomba. Na bambula ntuku mibale oyo ewuti koleka Barking and Dagenham ya solo awuti kobongola misala na ye. Ewuti kokoma ndenge na ngende: kokani na batu ya baekolo oyo ezali ndambo eke emati kobanda na 16% ti 25%.
Ba masanga yasika ewutu ko salama na kati ya oyo ezalaka mpe toza na 3500 a 5000 ya batu bazali ba réfugiés to bazo senga ngunda bazo fanda na komini. Stabilité monene ezali mpo 2/3 ya lisanga bafandi awa banda plus de 20 ans. Maboti bazali bien representés na bokoli epai ya bilenge equilibre ezali na mikolo na koleka ¼ ya batu oyo bafandaka na commune balekisa 50 ans. Ba resultat malamu na bakelasi esalamaki na kati ya komini na bambula ewuti ko leka.
Nkásá o libanda Wikipedia[kokoma]


text:
Moto oyo asengeli kofuta mpako
Esengeli mopaya a futa mpako o mboka Swisi, soki asali mikolo tuku misato (30) to ya koleka to soki a fandi kasi aza kosala te mikolo tuku libwa (90) to ya koleka o mboka Swisi.
Keba
Mpo na kopekisa bampaya oyo ba fandi o mboka Swisi ba futa mpako na bango mbala mibale, mboka Swisi bayokani na ba mboka ebele mpo na makambo etali mpako.Likambo etali boyokani na ba mboka yango ezali : ba mboka ya UE, na AELE, Australia, Africa du sud, Canada, Chine, Nouvelle-Zélande, Russie.
Okoki kotala kombo ya ba mboka nioso na internet na administration fiscale de la confederation.
Na kati ya liboke oyo: oza mpe na mpako, mpako ya moto, mpako oyo ba longolaka na lifuti, moto oyo asengeli kofuta mpako.


text:
Mpo na nini bolingaka te bázongisa bino makila?
Makambo oyo bato bakanisaka
Makanisi ya bato: Batatoli ya Yehova bandimaka mayele ya monganga te mpe bakendaka lopitalo te.
Likambo ya solo: Tolukaka nkisi ya malamu oyo ekoki kosalisa biso moko mpe bana na biso. Soki moto abɛli, tokendaka epai ya minganga oyo bayebi mosala malamu mpe oyo basalaka lipaso kozanga kozongisa makila. Tosepelaka mingi ndenge minganga bazali koyekola makambo ebele. Kutu, mayele oyo minganga basalelaka mpo na kosalisa Batatoli ya Yehova kozanga kozongisa bango makila, bakómi sikoyo kosalela yango mpo na bato nyonso. Na mikili mingi, moto nyonso oyo abɛli akoki kopona koboya bázongisa ye makila mpo na kokima makama lokola bamaladi oyo epesamaka na makila, kotya moto makila oyo nzoto na ye endimi te, mpe mabunga oyo minganga bakoki kosala.
Makanisi ya bato: Batatoli ya Yehova balobaka ete kondima nde ebikisaka moto soki abɛli.
Likambo ya solo: Tosalaka makamwisi ya kobikisa bato te.
Makanisi ya bato: Kozwa lisalisi ya monganga kozanga ete bázongisa yo makila ezalaka ntalo mingi.
Likambo ya solo: Kozwa lisalisi ya monganga kozanga kozongisa makila esalisaka moto abimisa mbongo mingi te. *
Makanisi ya bato: Mbula na mbula, Batatoli ya Yehova ebele, ata mpe bana na bango, bakufaka mpo baboyaka bázongisa bango makila.
Likambo ya solo: Makanisi wana ezangá motó ná makolo. Minganga mingi basalaka mapaso ya minene (mapaso ya motema, ya mikuwa, kotya moto enama ya sika) kozanga ete bázongisa makila. * Mbala mingi, bato ya maladi, ata mpe bana, oyo batyaki bango makila te baumelaka te koyoka nzoto malamu mpe babikaka noki koleka bato oyo bandimaki bázongisa bango makila. * Mpo na koloba solo, moto moko te akoki mpenza koyeba soki moto ya maladi akokufa soki aboyi makila to akobika soki andimi makila.
Mpo na nini Batatoli ya Yehova baboyaka bázongisa bango makila?
Ezali mpo na makambo oyo tondimaka, kasi etali mayele ya monganga te. Ezala na Kondimana ya Kala to na Kondimana ya Sika, Biblia esɛngi biso polele ete tóboya makila. (Ebandeli 9:4; Balevi 17:10; Kolimbola Mibeko 12:23; Misala 15:28, 29) Lisusu, na miso ya Nzambe, makila ezali bomoi. (Balevi 17:14) Na yango, toboyaka makila mpo na kotosa Nzambe, kasi mpe mpo na kopesa ye limemya, ye Mopesi ya bomoi.
Bato bazali kobongola makanisi
Liboso, minganga mingi bazalaki komona ete kosalela mayele mosusu na esika ya kozongisa makila ezali kolekisa ndelo, to kutu koluka komiboma; kasi mikolo oyo makanisi na bango ezali kobongwana. Na ndakisa, na 2004, lisolo moko oyo ebimaki na zulunalo ya makambo etali mosala ya monganga elobaki ete “mayele oyo ezali kosalelama sikoyo mpo na kosalisa Batatoli ya Yehova ekokóma mpo na bato nyonso na bambula ezali koya.” Na 2010, lisolo oyo ebimaki na zulunalo mosusu (Heart, Lung and Circulation) elobaki ete “‘kosala lipaso kozanga kozongisa makila’ esengeli kosuka kaka na Batatoli ya Yehova te; tosengeli kosalaka bongo na mapaso nyonso.”
Lelo oyo, minganga ebele na mokili mobimba basalelaka mayele ya kobatela makila mpo básala mapaso ya minene kozanga ete bázongisa makila. Ata na mikili ya bobola, minganga bazali kosalela mayele ya ndenge wana na esika ya kozongisa moto makila, mpe bato mingi oyo bazali Batatoli ya Yehova te bazali kosɛnga yango.
Talá Transfusion and Apheresis Science, Volimi 33, No. 3, lok. 349.
^ par. 8 Talá The Journal of Thoracic and Cardiovascular Surgery, Volimi 134, No. 2, nk. 287-288; Texas Heart Institute Journal, Volimi 38, No. 5, lok. 563; Basics of Blood Management, lok. 2; mpe Continuing Education in Anaesthesia, Critical Care & Pain, Volimi 4, No. 2, lok. 39.
^ par. 10 Talá The Journal of Thoracic and Cardiovascular Surgery, Volimi 89, No. 6, lok. 918; mpe Heart, Lung and Circulation, Volimi 19, lok. 658.
^ par. 10 Continuing Education in Anaesthesia, Critical Care & Pain, Volimi 4, No. 2, lokasa 39.


text: 1 Yakobo,+ moombo+ ya Nzambe mpe ya Nkolo Yesu Kristo, epai ya mabota zomi na mibale+ oyo epalangani+ epai na epai:Mbote!2 Bómona yango esengo mpenza, bandeko na ngai, ntango bozali kokutana na komekama ndenge na ndenge,+3 mpo bino moko boyebi ete kondima na bino oyo emekami ezali kobota ezaleli ya koyika mpiko.+4 Kasi tiká ezaleli ya koyika mpiko esala mosala na yango mobimba, mpo bózala bato oyo bakoki na makambo nyonso+ mpe babongi na makambo nyonso, bazangi eloko te.+5 Bongo soki moko na bino azangi bwanya,+ akoba kosɛnga Nzambe,+ mpo ye apesaka bato nyonso na motema mobimba mpe apamelaka te;+ mpe akopesa ye yango.+6 Kasi akoba kosɛnga+ na kondima, abɛta ntembe ata moke te,+ mpo moto oyo azali kobɛta ntembe azali lokola mbonge ya mbu oyo mopɛpɛ ezali komema+ mpe kotindika epai na epai.7 Ya solo, moto wana akanisa te ete akozwa eloko epai ya Yehova;+8 azali moto ya mitema mibale,+ apikamá te+ na banzela na ye nyonso.9 Kasi ndeko oyo azali mobola asepela na kotombwama na ye,+10 mpe ndeko oyo azali mozwi+ asepela na kokitisama na ye, mpo akoleka lokola fololo ya matiti.+11 Mpo moi ebimaka na molunge na yango ya makasi mpe ekaukisaka matiti, mpe fololo na yango ekweaka mpe kitoko na yango oyo emonanaka na miso ebebaka. Ndenge moko mpe, mozwi akokauka na banzela ya bomoi na ye.+12 Esengo na moto oyo azali kokoba koyika mpiko na komekama,+ mpo lokola akokóma moto oyo andimami akozwa motole ya bomoi,+ oyo Yehova alakaki baoyo bazali kokoba kolinga ye.+13 Ntango moto azali komekama,+ aloba te ete: “Nzambe azali komeka ngai.” Mpo Nzambe akoki komekama na makambo ya mabe te mpe ye moko akoki komeka moto na ndenge wana te.14 Kasi moto na moto amekamaka nde na mposa na ye moko oyo ezali komema ye mpe kobenda ye.+15 Na nsima mposa wana, ntango ezwi zemi, eboti lisumu;+ lisumu mpe, ntango esalemi, eboti liwa.+16 Bandeko na ngai ya bolingo, bómikosa te.+17 Likabo nyonso ya malamu+ mpe libonza nyonso oyo ekoki mpenza eutaka na likoló,+ mpo eutaka na Tata ya miinda ya likoló,+ mpe ye abongwanaka te lokola elili.+18 Lokola alingaki+ bongo, abotaki biso na nzela ya liloba ya solo,+ mpo tózala na kati ya mbuma ya liboso+ ya bikelamu na ye.19 Bóyeba likambo oyo, bandeko na ngai ya bolingo. Moto nyonso asengeli koyokaka noki, kowelaka koloba te,+ koyokaka nkanda noki te;+20 mpo nkanda ya moto esalaka makambo ya boyengebene ya Nzambe te.+21 Yango wana, bóbwaka mbindo nyonso mpe ezaleli oyo ezangi ntina: mabe,+ mpe bóndima na boboto liloba oyo ekoki kobikisa milimo na bino+ mpe efanda mpenza na kati na bino.+22 Nzokande, bókóma batosi ya liloba,+ kasi bayoki kaka te, noki bómikosa na makanisi ya lokuta.+23 Mpo soki moto azali moyoki ya liloba, kasi azali motosi te,+ moto yango azali lokola moto oyo azali kotala elongi na ye na talatala.24 Mpo amitali, mpe akei mpe na mbala moko abosani ndenge azali.25 Kasi moto oyo azali kotalatala na mobeko ya kokoka+ mpe ya bonsomi mpe oyo azali kotingama na yango, moto wana, lokola akómi moyoki oyo abosanaka te, kasi moto oyo azali kosala mosala,+ akozala na esengo+ ndenge azali kosalela yango.26 Soki moto amonaka ete asambelaka na ndenge oyo ebongi+ nzokande apekisaka lolemo na ye te,+ kasi azali kokoba kokosa motema na ye moko,+ losambo ya moto yango ezali mpamba.+27 Losambo oyo ezali pɛto+ mpe na mbindo te+ na miso ya Nzambe na biso mpe Tata yango oyo: kosalisa bitike+ ná basi oyo mibali bakufá+ na bolɔzi na bango,+ mpe komibatela mpe kozala te na litɔnɔ+ ya mokili.+


text:
Makita ya Batatoli ya Yehova
Talá makambo etali makita na biso. Talá esika oyo makita na biso esalemaka pene na bino.
Makita na biso esalemaka ndenge nini?
Toyanganaka mpo na kosambela mbala mibale na pɔsɔ. (Baebre 10:24, 25) Na makita yango, epai moto nyonso akoki koya, totalelaka makambo oyo Biblia elobi mpe ndenge tokoki kosalela mateya yango na bomoi na biso.
Mbala mingi, esɛngaka bato bápesa biyano, mwa moke ndenge ezalaka na kelasi. Tobandaka mpe tosukisaka makita yango na loyembo mpe libondeli.
Esɛngi kaka te ozala Motatoli ya Yehova mpo oya na makita na biso. Moto nyonso oyo alingi akoki koya. Kokɔta ezali ofele. Tokɔngɔlaka mpe mabonza te.
Ekaniseli ya liwa ya Yesu
Mbala moko na mbula, na bisika ndenge na ndenge ya mokili, toyanganaka mpo na kokanisa liwa ya Yesu. Tosalaka yango mpamba te ye moko alobaki na bayekoli na ye ete:
“Bókoba kosala boye mpo na kokanisa ngai.” (Luka 22:19) Ekaniseli oyo ezali koya ekosalema Mardi, le 26 Mars 2013. Tobengi yo ozala na biso na mokolo yango ya ntina mingi. Ndenge kaka ezalaka mpo na makita na biso nyonso, moto nyonso oyo alingi akoki koya. Kokɔta ezali ofele mpe tokɔngɔlaka mabonza te.